Diari Oficial de la Generalitat Valenciana


Sumari del DOGV 6698, del 24-01-2012 (2012/546)

Informació publica de la modificació del Pla General d'Ordenació Urbana relativa a l'ampliació d'usos compatibles en l'Ordenança Z-8 PL3 COM i la substitució de l'ús de sales de reunió per oci i esbargiment: permés el grup A en els articles 18, 26, 33 i 40 de l'Ordenança Z-8 PL3.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6698

Data del DOGV
:   24-01-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/546


Data del document
:   10-01-2012

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació publica de la modificació del Pla General d'Ordenació Urbana relativa a l'ampliació d'usos compatibles en l'Ordenança Z-8 PL3 COM i la substitució de l'ús de sales de reunió per oci i esbargiment: permés el grup A en els articles 18, 26, 33 i 40 de l'Ordenança Z-8 PL3. [2012/546]  
El Ple de l'Ajuntament de Castelló de la Plana, en sessió ordinària celebrada el dia 22 de desembre de 2011, va adoptar, entre altres, l'acord següent:  
«Vist l'expedient que s'està tramitant per a l'aprovació de la modificació del Pla General d'Ordenació Urbana relativa a l'ampliació d'usos compatibles en l'Ordenança Z-8 PL3 COM i la substitució de l'ús de sales de reunió per oci i esbargiment: permés el grup A en els articles 18, 26, 33 i 40 de l'Ordenança Z-8 PL3, del qual es desprén que:  
  
1. A instància de diverses peticions particulars es va proposar a l'Ajuntament de Castelló de la Plana la modificació de l'Ordenança Z-8 PL3 COM del Pla General d'Ordenació Urbana de Castelló. Aquestes propostes es van sotmetre a estudi per part dels tècnics municipals qui, atenent aquestes, van redactar el corresponent document de modificació.  
2. La modificació proposada incidix en l'àmbit de l'antic Pla Parcial Lledó 3, aprovat definitivament el 26 de febrer de 1999, que es va incorporar al Pla General d'Ordenació Urbana de l'any 2000 i que actualment es correspon amb la unitat d'execució 14 JN-S del Pla General. El seu objecte és ampliar els usos en les zones d'ordenació denominades Z-8 PL3 COM.  
Al mateix temps, els tècnics municipals han advertit un error en el llistat dels usos compatibles en les restants zones d'ordenació d'aqueix mateix àmbit, ja que en elles figura l'ús de sales de reunió, denominació que en la llista d'usos detallats del vigent Pla General no existix com a tal, per la qual cosa en els articles 18, 26, 33 i 40 de l'Ordenança Z-8 PL3 ha de ser substituïda per l'ús d'oci i esbargiment: permés el grup A i tenint en compte que:  
I. En l'àmbit del Pla Parcial Lledó 3 hi ha quatre zones d'ordenació urbanística amb ús característic residencial (UFA-1; UFA-2; UFH; i RBA) i una zona d'ús característic comercial (COM).  
D'acord amb l'ordenació vigent, en la zona comercial únicament es consideren usos compatibles les estacions de servei; el garatge aparcament en les seues categories 2a i 3a; els espectacles recreatius en les seues categories 1a, 2a i 3a; i les oficines en la seua categoria 2a. No obstant això, en les zones d'ús característic residencial estan permesos un nombre més gran d'usos que, en principi, són considerats més propis i compatibles amb l'ús comercial que amb el de vivenda, per la qual cosa no hi ha cap motiu evident d'incompatibilitat que justifique la prohibició de determinats usos en la zona d'ús característic comercial.   
II. La modificació proposada té com a objecte afegir als usos permesos en la zona Z-8 PL3 COM, els següents usos compatibles: assistencial i benèfic en les seues categories A1 i A2; esportiu en les seues categories 1r i 2n; docent en totes les seues categories; hoteler en totes les seues categories; oci i esbargiment: permés el grup A i el B1; religiós, sempre que mantinga les condicions tipològiques; sanitari, en tots els seus tipus; serveis administratius, en les seues categories A i B3; i sociocultural.  
III. Al mateix temps, amb la modificació proposada es corregirà l'error advertit pels tècnics municipals en el llistat dels usos compatibles en les restants zones d'ordenació d'aqueix mateix àmbit i es substituirà l'ús de sales de reunió pel d'ús d'oci i esbargiment: permés el grup A.  
  
IV. La modificació proposada no altera les directrius definitòries de l'estratègia d'evolució urbana i d'ocupació del territori i és coherent amb el model urbanístic establit pel Pla General, sense alterar la imatge que el Pla va voler per a aquesta zona complint amb el que disposa l'article 13.5 de la Llei d'Ordenació del Territori i Paisatge.  
  
A més, la modificació proposada manté l'equilibri de les dotacions públiques a què es referix l'article 94 de la Llei Urbanística Valenciana en parlar de les condicions que s'han de respectar en la redacció de les modificacions dels plans.  
V. De conformitat amb el que establix l'article 37.1 de la Llei Urbanística Valenciana, en relació amb l'article 120 del Reglament d'Ordenació i Gestió Territorial, les modificacions proposades afecten determinacions que tenen la consideració d'ordenació detallada i no afecten cap dels elements de l'ordenació estructural enumerats per l'article 36 de la Llei Urbanística Valenciana.  
  
VI. Els articles 142 a 154 del Reglament d'Ordenació i Gestió Territorial, en relació amb l'article 64 de la Llei Urbanística Valenciana i 171 d'aquest, regulen el contingut i característiques dels documents que integren un pla general. Els documents que integren el projecte de modificació són memòria informativa, memòria justificativa, normes urbanístiques i plànols d'informació.  
VII. Atenent l'objecte de la modificació, no resulta necessari suspendre l'atorgament de llicències previst en l'article 101 de la Llei Urbanística Valenciana i es manté el règim actual d'edificació de les parcel·les.  
VIII. Segons preveu l'article 94 de la Llei Urbanística Valenciana, les modificacions dels plans es duran a terme pel procediment previst per a cada tipus de Pla, i l'article 223.5 del Reglament d'Ordenació i Gestió Territorial i Urbanística Valencià, establix que les modificacions dels plans generals referides únicament a elements d'ordenació detallada es tramitaran conforme al procediment previst per a l'aprovació de plans parcials.   
IX. L'article 123.1.i de la Llei Reguladora de les Bases d'Administració Local, atribuïx al Ple de l'Ajuntament la competència per a l'aprovació inicial del planejament general. El present acord s'haurà d'adoptar amb el vot favorable de la majoria absoluta del nombre legal de membres del Ple, de conformitat amb el que establix l'article 123.2 de la Llei Reguladora de les Bases de Règim Local.  
Per tot això, vistos els informes de l'arquitecte municipal de data 28 de novembre de 2011, del cap del Negociat Administratiu de Planejament i Gestió Urbanística de data 30 de novembre de 2011, conformat per l'assessora jurídica de Planejament i Gestió Urbanística i el secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Vivenda, i Serveis Urbans, s'acorda:  
  
  
Primer. Sotmetre a informació pública, pel termini d'un mes, la modificació del Pla General d'Ordenació Urbana de Castelló de la Plana relativa a l'ampliació d'usos compatibles en l'Ordenança Z-8 PL3 COM i substituir en els articles 18, 26, 33 i 40 de l'Ordenança Z-8 PL3 l'ús de sales de reunió per oci i esbargiment: permés el grup A, a l'efecte d'al·legacions.  
  
Segon. Ordenar la inserció del corresponent anunci en el Diari Oficial de la Comunitat Valenciana, en un diari d'àmplia difusió en la localitat, així com en la pàgina web municipal.»  
Cosa que es fa pública per a general coneixement i s'advertix al mateix temps que durant el termini d'un mes les persones que estiguen interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda Germans Bou, núm. 16) i presentar les al·legacions que creguen convenients.   
  
Castelló de la Plana, 10 de gener de 2012.- L'alcalde del Ple: Alfonso Bataller Vicent. El secretari general: Juan Jiménez Hernandis.